  Виталий Пронин Кадет классъёсын дышетскисьёс пӧлын А. Комаров но Е. Владыкин.Атыкай музъемез утисьёслэсь нуналзэс пусъён улсын Кун Кенеше люкаськылӥзы Ижысь но Сарапулысь кадет классъёсын, ссузъёсын дышетскисьёс. Соос понна радъямын вал кышкасьтэм, юн сямо луонлы сӥзем урок.Ужрадэ вуылӥзы Кун Кенешлэн Тќроез Владимир Невоструев, Кун Думаысь депутат Андрей Исаев, Россиысь Герой, полковник Вячеслав Сивко, Совето Союзысь Герой, полковник, Удмуртиын вордӥськем Валерий Попков, Афганистанын но Чечняын ожмаськонъёсы пыриськемъёс, калык огазеяськонъёсысь адямиос.Та ужрадын егитъёслы тодазы вайытӥзы Полтава, Куликово ожмаськонъёсты, Мининлэсь но Пожарскийлэсь подвигзэс, Нырысетӥ но Кыкетӥ дунневыл ожъёсты, Афганистанын но Чечняын ожмаськонъёсты. Чузъяськизы дано полководецъёслэн - А. Суворовлэн, М. Кутузовлэн, Г. Жуковлэн, К. Рокоссовскийлэн - нимъёссы.Асьмеос йыбырттыны кулэ со адямиослы, кин улонмы понна, тазалыксэ, улонзэ жалятэк, нюръяськиз, шуиз В. Невоструев. Удмуртиысь 63 депутат Быдӟым оже пыриськиз.Сюмси ёросысь Кильмезь гуртын вордӥськем, Афган оже пыриськем Валерий Попков вераз, малы бырйиз ожгарчилэсь удыссэ.- Пичи дырысеным кельшылӥзы форма нуллӥсь адямиос, - шуиз со. - Школаысен синмаськи А. Фадеевлэн «Молодая гвардия» романысьтыз Сергей Тюленинлы.  Солэн кышкасьтэм луэмез, ассэ жалятэк фашистъёсын нюръяськемез сюлмам мур пыризы. Афганистанын ожмаськыкумы но, солэсь туссэ син азям вози.Пумиськонын буре вайизы Чечняын ожмаськем Псков дивизиысь 104-тӥ парашютно-десантной полклэсь 6-тӥ ротазэ. Соку 90 адями пӧлысь улэп кылизы 6-ез гинэ, 2-ез вал Удмурт шаерысь. Асьме воргоронъёсмы Евгений Владыкин но Алексей Комаров синвуоссэс возьыны ӧз быгатэ. Соос Кун Кенеше люкаськемъёслы чагыр инбам но таза улон сӥзизы.Россиысь Герой, Афганистан но Чечня ожмаськонъёсы пыриськем Вячеслав Сивко нылпиослэн кышкасьтэм луэмзы сярысь вераз. Матысь дыре егитъёслэн подвигъёссы сярысь книга потоз, шуиз со. Отчы пырозы Нырысетӥ дунневыл ожмаськон бордысен кутскыса туннэ нуналозь геройёслэн подвигъёссы.- Али но котырамы кышкасьтэм, сюлмо адямиос шедё, соос, асьсэдыз жалятэк, мукетъёсызлэсь улонзэс утё, - вераз В. Сивко. - Кылсярысь, 10 аресъем пияш ӝуась юртысь 3 нылпиез поттӥз. 14 аресъем нылаш, Карелиын выйыны кутскем пиналъёслы юрттӥськиз. Таӵе учыръёс трос. Улонын подвиглы котьку инты сюре. Юрттэтлы кулэяськись адямиез синйылтоно гинэ.Ангелина Снигирёва Туспуктӥз Олег Ларин  Теги: Егитъёс КунКенешын Удмуртиезазинтон  